GiliGold/VAD_KnessetCorpus huggingface dataset:
אמנון כהן: כל עיר שלוקחת יוזמה אנחנו מברכים - הגיעו לוועדה, בוועדה אמרו להם לא.
זאב בילסקי: סליחה, אני חייב להגיד לאדוני, שאני שמעתי את ראש העיר רחובות מדבר על קודמו.
זאב בילסקי: הוא דיבר כל כך יפה על קודמו שזה בכלל תקדים בשלטון המקומי - לכן, זה בסדר גמור.
מירי כהן: עיריית רחובות, כמו שאמרת, מאוד מעודדת ורוצה, והתושבים לוחצים עלינו, וכל יום מגיעים עוד תושבים ועוד תושבים וכולם רוצים לדעת מה קורה.
מירי כהן: אנחנו כינסנו ב-2008 צוות היגוי, כאשר ראינו ששום דבר לא מתקדם, אותו צוות היגוי יצר את התכנית, לקח את התכנית של ראשון לציון עם שדרוגים שלנו.
מירי כהן: לקחנו את התכנית כמו שהיא וביקשנו להפקידה.
מירי כהן: היא הופקדה בשנת 2010, אבל בגלל היועצת המשפטית של הוועדה המחוזית, פתאום החליטה שהיא מתחרטת, היא רוצה לבדוק את התכנית פעם נוספת.
יצחק אהרונוביץ': זה לא מידתי.
מירי כהן: זה אחרי שכבר הודענו לכל התושבים שאו-טו-טו התכנית לקראת מתן תוקף, היא הרי הופקדה כבר.
מירי כהן: אנחנו כרגע תקועים, היא לא מסכימה לאשר 4 קומות.
אמנון כהן: ואתם אומרים שזו אותה תכנית כמו ראשון לציון.
מירי כהן: נכון, הוצאנו איזושהי מפת חלוקה לחלוקת העיר.
מירי כהן: הם הסכימו שחלק מהעיר תקבל 2 קומות וחלק 4 קומות, והעניין נמשך ונמשך.
אמנון כהן: משרד הפנים, יש תשובה?
דרורי שפירא: אני יכולה להגיד שהנושא הזה נבחן, נעשו ישיבות בהשתתפות היועץ המשפטי של הוועדה.
דרורי שפירא: עובדים כדי לפתור את הבעיה הנקודתית.
אמנון כהן: איך אתם מסבירים שעיר אחת הגישה בקשה, אישרתם, בדקתם, בחנתם, ישיבות וסיפורים מפה עד להודעה חדשה, ובסופו של דבר אישרתם בלב כבד, לא רציתם לאשר אבל אישרתם.
אמנון כהן: ברוך השם אנחנו רואים שיש תזוזה, אמנם גם שם לקח זמן עד שהפנימו, שאישרו, כמובן לא חשבו שאישרו.
אמנון כהן: התושבים גם התעוררו אחרי שנה, שנה וחצי, מה אישרו כל כך מהר?
אמנון כהן: אז התחילו לעבוד שם סוף סוף, ראתה עיר שכנה, אמרה, אתה יודע, אישרו לי.
אמנון כהן: אומר אתה יודע מה, לא רוצה להוסיף, לא רוצה לגרוע, אותה התכנית, צוות ההיגוי שבו, אל תשנו כלום שלא יגידו לי עכשיו תשנה, מה שעשו שם אני רוצה לעשות.
אמנון כהן: מגיעים לשם, לא בא לי.
אמנון כהן: אנחנו בוועדה מתכוונים לקיים דיונים של ועדות מחוזיות.
אמנון כהן: ניקח תכניות תקועות פעם בעיר כזו, פעם בעיר כזו, נלמד אותם פה ויתנו תשובות פה - כולם יבואו לפה.
אמנון כהן: אנחנו רוצים לראות ולהטמיע את הטעויות האלה ברפורמה הכוללת.
אמנון כהן: הרפורמה לא תוצבע פה בוועדה בגלל זה.
אמנון כהן: עד שהרפורמה שאנחנו מעבירים פה - בעוד חמש שנים ייכנס לתוקף - מה נעשה עכשיו?
אמנון כהן: אזרחי המדינה סובלים בכל תחום.
אמנון כהן: דרך אגב, פה אני לומד משהו חדש, ואני נכנס לויברציות חזקות כאלה איך אני הולך לטפל בהם.
אמנון כהן: אני אומר לכם, חבר הכנסת בילסקי כעס בבוקר על פגיעה בדמוקרטיה.
אמנון כהן: יקירי, שתבין, איפה שהולכים לקיצוניות, היא מביאה את ההפוך, גם בבתי משפט, גם במקומות האלה הביאו לקיצוניות.
אמנון כהן: אני רוצה שיישאר קודש קודשים, אבל אם הוא מבקש מידתיות, הוא מבקש את כל הדברים שהוא מבקש, קודם כל הוא צריך מידתיות.
אמנון כהן: הוא לא יכול למנות את בן דודו, בן אחותו, את חברתו לכל מיני דברים בלי להיות שקוף כאשר הוא מבקש מאיתנו.
אמנון כהן: אתה מכיר שרים שמינו מישהו ונתנו על זה דין, ישבו עם מבקר המדינה, עם כולם, גם משפטיציה במדינת ישראל שהביאה לאי-משילות.
אמנון כהן: שר היום לא יכול למשול, לא יכול לבקר, לקבל החלטה.
אמנון כהן: אסור, זה לא, זה לא.
אמנון כהן: זה יועץ משפטי, לא הוא מחליט, הוא צריך לייעץ.
אמנון כהן: בא שר, רוצה לקבוע מדיניות, היועץ המשפטי יגיד לו, בוא, אני אכוון אותך, זה לא חוקתי, זה לא זה, אם אתה רוצה לקבל החלטה כזאת במדיניות שלך, בבקשה, תיקח את זה ככה.
אמנון כהן: ככה לא, אבל ככה כן, אבל לא, לא.
אמנון כהן: זה מה שבסוף יקרה, אנחנו נביא על עצמנו דברים, ויגידו כל שנתיים יועץ משפטי התחלף, נעשה חוק, כל שנתיים התחלף.
אמנון כהן: גם בכנסת היועץ המשפטי של הוועדה התחלף... לא יכול להיות.
אמנון כהן: יושב ראש ועדה מחוזי כל שנתיים מתחלף, למה?
אמנון כהן: הוא מתאהב בעבודה שלו, הוא הקב"ה, והקב"ה הסגן שלו.
אמנון כהן: בטלפון יענה?
אמנון כהן: מה פתאום.
אמנון כהן: חבר כנסת מתקשר למנהל מחוז הוא לא עונה.
שמעון גבסו: הרשויות המקומיות, אדוני היושב ראש.
אמנון כהן: אני יודע, אני מדבר מקירות ליבי.
אמנון כהן: התושבים מתקשרים אליי, תושב רוצה לבנות את הבית שלו, בא המהנדס עצמו, לא אחד עמך, מהנדס.
אמנון כהן: אני רוצה לבנות, מה אני צריך לעשות?
אמנון כהן: יושבת ועדה, אומרת, אדוני, אתה רוצה בית ישן או רוצה לבנות משהו חדש, זה הדברים.
אמנון כהן: יש פה גם בודקי תכניות, אני חי את זה יום יום, הוא בא לוועדה, קיבל החלטה זה אתה צריך לעשות.
אמנון כהן: מביאים מהנדס, חודשיים שלושה עובד, מביא לוועדה, אומר, אנחנו מסמיכים את מהנדס הוועדה שהוא ייראה שעמדת בתנאים, לא צריך עוד פעם דיון.
אמנון כהן: המהנדס אומר עשית, אבל גם את זה תעשה, בסדר.
אמנון כהן: אומר, אבל לא כתוב.
אמנון כהן: אומר תעשה שלא יהיה בעיות.
אמנון כהן: בסדר, מה יש לו ברירה?
אמנון כהן: הולך.
אמנון כהן: עשה מה שמהנדס הוועדה ביקש.
אמנון כהן: בא עכשיו, נו, אז תאשר לי, תלך לראש העיר, תחתים - היתר.
אמנון כהן: רגע, הייעוץ המשפטי.
אמנון כהן: הולך לייעוץ משפטי, בודק הכול, מה עם זה, מה עם זה?
אמנון כהן: מהנדס אמרת לי, מה עכשיו?
אמנון כהן: אומר לו ייעוץ משפטי, בסדר, עוד שלושה חודשים.
אמנון כהן: עשה מה שצריך, אומר לו תחתום, זה מקרה שהיה.
אמנון כהן: בא לבודק תכניות בעירייה, זה לא תואם, מצאו משהו - עוד שלושה חודשים.
אמנון כהן: התקשר אליי, במקרה מכיר אותי.
אמנון כהן: אמרתי תכתוב הכול, אני אוהב הכול בכתב.
אמנון כהן: אני מחפש את מנהל הוועדה, אמרתי אני לא מתערב לך בשיקול דעת, אנחנו חברי כנסת לא אנשי מקצוע.
אמנון כהן: הנה, יהודי פנה, הוא תושב ששייך לאזור שלך, תבדוק, תזמן את הצוות.
אמנון כהן: אם הכול בסדר, בסדר.
אמנון כהן: קודם כל בשביל להשיג אותו לקח שבועיים ליושב ראש של הכנסת.
אמנון כהן: אני משאיר הודעה, חושב שהוא חוזר.
אמנון כהן: מה עם זה?
אמנון כהן: לא חזר.
אמנון כהן: דיברתי איתו ואמרתי לו יש לי פנייה, בלי לבדוק את הפנייה הוא כבר עונה תשובות, עוד לא בדק.
אמנון כהן: אנחנו העברנו באזור הזה לפני שנתיים, אנחנו צמודים למה שהיה.
אמנון כהן: אומר לי, לא, אחרי שהיית צמוד, כבר שלוש פעמים טרטרו אותו.
אמנון כהן: קח את זה תבדוק, תחזור אליי.
אמנון כהן: עוברים עוד שבועיים.
אמנון כהן: אני מתקשר, נו, מה עשית?
אמנון כהן: עד היום לא פתרו את הבעיה.
אמנון כהן: זה אזרח, לא יזם, לא תמ"א 38, בית פרטי, שנתיים כבר מסתובב בן-אדם, הוא מתוסכל.
אמנון כהן: רגע, הוא מכר את הבית שלו, הוא צריך לפנות את הבית, הוא לא יודע איפה לחיות.
אמנון כהן: לכן הוא היה בלחץ, עכשיו מהנדס ייקח חצי שנה, שנה, בעוד שנה ייבנה.
אמנון כהן: לקח שנתיים ספייר, נגמר - לכן אני אומר משפטיציה.
דרורי שפירא: אני לא מכירה את התכנית של ראשון לציון.
דרורי שפירא: יכול להיות שהיא הייתה תכנית לא מוצלחת.
דרורי שפירא: אני יודעת שבתכנית של רחובות היו אכן בעיות משפטיות, עובדים עכשיו לבדוק איך אפשר לטפל בזה.
אמנון כהן: לא הבנתי, למי נתנו סמכויות, למי היו סמכויות?
דרורי שפירא: נתנו סמכויות לוועדה המקומית ברחובות.
אמנון כהן: לא אישרו להם.
זאב בילסקי: מה שהיא מתכוונת להגיד, נתנו לראשון לציון.
זאב בילסקי: עכשיו היא בודקת מי זה נתן.
זאב בילסקי: ...
אמנון כהן: תשובה אני צריך, מה התשובה?
דרורי שפירא: דיברתי לגבי התכנית של רחובות - מטפלים בזה.
דרורי שפירא: היו ישיבות אצל היועץ המשפטי של המשרד וזה בטיפול לקידום העניין כדי לפתור אותו.
מירי כהן: בלי סוף, אבל זה לא מגיע לסיום.
אמנון כהן: כמה זמן אתם הולכים לדיונים האלה – 2008?
מירי כהן: כן ב-2008 הגשנו את התכנית.
דרורי שפירא: היא אמרה שהתכנית הופקדה ב-2010 ושכל זה קרה אחרי 2010.
אמנון כהן: נעשה דיון מיוחד בנושא הזה.
ברוך ירמלנסקי: מה שאני רוצה להגיד, בעצם לענות לשאלה שלך, אדוני היושב ראש, ולשאלה של חברת הכנסת פאינה קירשנבאום לשאלה מה לעשות.
ברוך ירמלנסקי: אני מציע בישראל להתחיל במסלול מקביל לתמ"א 38, מסלול של שדרוג סיסמי של בניינים קיימים.
ברוך ירמלנסקי: שדרוג סיסמי של בניינים קיימים זה השיטה המקובלת.
אמנון כהן: יש שיטה כזאת בארץ?
אמנון כהן: מישהו עשה?
ברוך ירמלנסקי: בוודאי.
ברוך ירמלנסקי: אין הרבה מקרים, אבל אני בעצם עובד בדיוק בתחום הזה שאתה הזכרת, אדוני היושב ראש.
אמנון כהן: זה מוריד עלויות?
ברוך ירמלנסקי: הדבר מקובל בכל העולם.
ברוך ירמלנסקי: לעומת זאת, השיטה של תמ"א 38 הוספת קומות לחיזוק לא מקובלת באף מדינה בעולם.
ברוך ירמלנסקי: יש לה בעיות הנדסיות קשות, ויש לה בעיות אורבניות קשות, בגלל זה היא לא מקובלת במדינות שקיימת מסורת של 80 שנה של בנייה אנטי-סיסמית.
ברוך ירמלנסקי: המסורת שלנו קצרת מועד, כי קיבלנו תקנים קליפורניים שבהם כתובים הכללים של הבנייה אנטי-סיסמית באיחור של 50 שנה לעומת מדינות אחרות שזה ארצות הברית, יפן ורוסיה.
אמנון כהן: אתה עובד משרד החינוך?
ברוך ירמלנסקי: אני היועץ של משרד החינוך.
אמנון כהן: אתה תוכל לייעץ גם לוועדה שלנו כמה דברים אחר כך?
אמנון כהן: אחרי הדיון אני מבקש שתשב עם הצוות שלי, כי אני רוצה ללמוד את הסוגיה.
אמנון כהן: שמעתי ממתכננת ארצית היא אמרה שיש איזשהו צוות ממכון התקנים שבודק את הדברים האלה בהתאמה למדינת ישראל.
אמנון כהן: אנחנו מדינה מיוחדת, לא כל מה שמתאים למקום אחר מתאים לנו.
אמנון כהן: אנחנו צריכים ללמוד אם זה אכן מתאים או להוסיף עוד נדבכים נוספים.
ברוך ירמלנסקי: אנחנו לא צריכים ליצור הנדסה אזרחית משלנו, קיים ניסיון של 80 שנה בכל המדינות המפותחות והמתקדמות יותר מאיתנו בתחום הזה, צריך לנצל ולראות את הנסיון.
ברוך ירמלנסקי: מה שאני רוצה עוד לומר, עלות השדרוג הסיסמי לפי מחקרים שאני עושה ועבודות שאני עושה הוא בין 10 ל-40 אלף שקל לדירה, במקרים מיוחדים זה יכול להגיע ל-50-60 אלף שקל.
ברוך ירמלנסקי: זה בעצם נותן פתרון לערי פריפריה, לבניינים של 9 קומות.
ברוך ירמלנסקי: תמ"א 38 לא מגיע לבניינים של 9 קומות בכלל, זה פשוט יוצר חוסר כדאיות כלכלית טוטאלית.
ברוך ירמלנסקי: מה שאני מציע לעשות את המסלול הזה דווקא במסגרת משרד השיכון, ומסגרת מה שמעניין קיימת, קיימת מסגרת של שיקום שכונות והיא זאת שפשוט צריכה להפנות את תשומת ליבה.
אמנון כהן: הבנת, להקים רשות, כלומר, ששיקום שכונות ייקח על עצמו את כל נושא שיקום מבנים האלה.
אמנון כהן: אנחנו לומדים עדיין.
ברוך ירמלנסקי: משרד השיכון מקציב סכומים דומים לזה שאני הזכרתי לשיפור לובי של הכניסה, לעמודים, זה אותם כספים, אולי בתוספת קטנה אפשר להפנות לדברים עיקריים.
אמנון כהן: אתה תשב איתנו ותשאיר לנו מסמכים.
טובה קלימי: אני רוצה לומר שהרגע זה הדבר הראשון שנעם לי לשמוע.
טובה קלימי: אני באה מאזור הפריפריה ולפי הטבלה שראיתי של הפחדים של רעידות אדמות, אני נמצאת באדום של האדום.
טובה קלימי: אבל הפתרון הוא בפתרון של הסוף.
טובה קלימי: אני חושבת שעדיין צריך לעשות יחד עם פינוי בינוי, מפני שזו גם אחת הבעיות.
טובה קלימי: אין סיבה לדבר רק על תמ"א 38 בלי פינוי בינוי, מפני שאצלנו באזור זה הרבה יותר כלכלי, אף אחד לא יבוא עם תמ"א 38 לגליל, לא רק שזה לא כלכלי, גם זה לא יילך.
אמנון כהן: פיני קבלו, אתה שלטון מקומי, תייצג אותנו נאמנה.
פיני קבלו: אנחנו באמת לקחנו את כל הנושא של תמ"א 38 בעיקר ליישובים שבהם רעידת אדמה נמצאת, אבל אנחנו שומעים כאן באמת, ואני בעד שגם רעננה וכל הערים הגדולות, אבל אנחנו תמיד רואים ששוב המרכז דוחה באהדה רבה.
פיני קבלו: במקומות שמיועדים לרעידות אדמה – בית שאן, טבריה, חצור ונצרת עילית, כל האזור הזה יש קשיים.
פיני קבלו: אנחנו יודעים שהנדל"ן שם מאוד נמוך.
פיני קבלו: הבוקר דיברתי עם ראש עיריית בית שאן שהחליף אותי בתפקיד, עוד בתקופתי התחלתי בזה, ניסיתי לעניין ראשי רשויות נוספים שיגיעו באמת לדיון הזה.
פיני קבלו: מתקיימים הרבה מאוד דיונים, נעשו סקרים על ידי משרד הבינוי והשיכון, על ידי עמידר, סומנו הבתים, בדקו בית בית, אבל כסף מהאוצר למשרד השיכון אין.
אמנון כהן: איפה עשיתם מאבק?
אמנון כהן: לא ראיתי מאבק של שלטון מקומי בנושאים האלה?
אמנון כהן: איפה הקוטג'....
אמנון כהן: אנחנו נשלב ידיים בדבר הזה.
פיני קבלו: אנחנו באמת כותבים, אנחנו מופיעים, אנחנו לקחנו אז את ראש עיריית אשקלון שהתמחה מאוד בנושא הזה של רעידות אדמה, אנחנו הופענו בוועדות הכנסת, אנחנו הצגנו תכניות.
פיני קבלו: ועדת הכלכלה אתמול קיימה דיון, היועץ המשפטי שלנו וראשי רשויות היו.
פיני קבלו: אנחנו לקחנו אדם שנכנס אצלנו בנושא הזה של הבינוי, ואנחנו פועלים כל הזמן בתחום הזה.
פיני קבלו: אבל אם כסף לא מגיע, אנחנו לא יכולים לשפר את הנדל"ן בפריפריה, אין לנו כל דרך לשפר.
פיני קבלו: אם הממשלה שם לא תבוא ותעשה, כי האדמה שם היא אפס שקלים שניתנת לכל אזרח, לכן אף יזם לא מודע לקשיים במרכז, קל וחומר בפריפריה.
פיני קבלו: אני מקווה שחבריי ישלימו את הדברים.
שאול סלח: אני רוצה להצטרף לאדון, באמת, אזורים בעייתיים שלא ניתן לבצע את החיזוק, אז באמת, אולי זה פתרון הולם.
שאול סלח: אבל אני רוצה להגיד בהסתכלות קצת רחבה יותר, אמרתי את זה בדיון של אתמול גם כן.
שאול סלח: מעבר לבעיה של חיזוק מבנים לרגל רעידות אדמה, אנחנו גם מודעים למצב הביטחוני שיש פה במזרח התיכון.
שאול סלח: הרבה מאוד מהבניינים האלה שהולכים לעבור מחר חיזוקים, הם מקבלים חדר ממוגן שזה לא פחות חשוב לאזרחי מדינת ישראל, כי כולנו יודעים שהמתקפה הבאה היא מתקפה של לחיצת כפתורים של טילים וזה לא מה בכך ואי אפשר להבליג על זה לסדר היום.
שאול סלח: ברשותך העברתי לכם מסמך אם אפשר לעיין בו על תיקון 3.
אמנון כהן: משרד השיכון קיבל, כי הוא הולך לעבוד על זה.
שאול סלח: האמת, הם לא מכותבים, בחודשיים האחרונים ניסיתי להעביר את זה להרבה מאוד משרדים, ישבתי גם עם שמעון יפרח בשבוע שעבר גם בנושא הזה.
אילת קראוס: הגשת את זה כהשגה למשרד הפנים?
שאול סלח: הגשנו את זה להשגה למשרד הפנים.
שאול סלח: יש לנו את הפגישה עם החוקר, אבל אני בכוונה רוצה ליידע את היושבים ואת יושב ראש .
אמנון כהן: שזה יפתור את הבעיה.
שאול סלח: תבינו, הדברים שאנחנו מדברים עליהם כרגע הם עניין של שחור ולבן.
שאול סלח: אפשר לחתוך את זה לא בשעה, בחצי שעה אם זה עניין של קבלת החלטה כן או לא.
שאול סלח: ואם ההחלטה היא לא, אז שיקבלו החלטה משרד האוצר להוציא תקציבים ולחזק בניינים, או לפה, או לפה.
שאול סלח: אי אפשר להגיד מפה אנחנו לא נותנים ומפה אנחנו נותנים.
שאול סלח: אתם לא נותנים את זה שיהיה חיזוקי מבנים, תנו כסף, תחזקו מבנים, תקבלו החלטה אבל שהציבור יהיה מוגן.
שאול סלח: אני רוצה לגעת בנושאים שאנחנו העלינו לגבי השגות.
שאול סלח: יש פה 3-4 נושאים שהם נושאים מרכזיים.
שאול סלח: יש פה את סעיף 11(1)(2) שהתמ"א שהיא כתובה, היא כותבת: "ההגדרה של תוספת הזכויות שעל הגג היא כתוספת של קומה אחת בלבד".
שאול סלח: ההגדרה כזו שישבתי מול ועדות מקומיות ולא אחת, מול מהנדסי העיר של ועדות מקומיות, לצורך הדוגמה הם מתרגמים את זה כקומה אחת של 300 מטר.
שאול סלח: אם הגג הוא 300 מטר, מגיע לך קומה אחת.
שאול סלח: אם היזם מבחינת שיקולים אדריכליים מנצל רק 250 מטר כי מבחינה תכנונית המקום צריך דירות יותר קטנות לאוכלוסייה במעמד בינוני נכון יותר את ה-50 הנותרים אתה לא יכולים להשתמש בהם, אלא אתה מאבד אותם, זאת אומרת, אתה לא יכול להשתמש בהם ביציאות גג או בקומה הנוספת שאם יש לך, וזה הולך לאיבוד, למעשה.
שאול סלח: אז היזם מפחד לאבד את זה, כי זה 50 מטרים או 30 מטרים, שזה סכום פעוט במטרים נקיים ממס, אבל הוא מפחד לאבד את זה, וזה מקשה עליו בתכניות.
שאול סלח: תיקון מאוד פשוט שבאותו סעיף להגדיר את זה במקום תוספת של קומה אחת, אלא זכויות של קומה אחת, פותר את הבעיה, אז יודעים שיש לנו 300 מטר כזכויות ולא כקומה טיפוסית.
שאול סלח: דבר שני, יצא תיקון במספר 3 שמדבר על - - -
אמנון כהן: עוד לא יצא.
שאול סלח: כל הזמן דיברו על תוספת של חצי קומה, להפתעתנו ולהפתעת כל אלה שיושבים פה שאני בטוח שהם מופתעים, יצא בסופו של דבר התיקון שמדבר על תוספת של יציאות גג לפי אותם תבע"ות שנמצאות באותן הערים, שבכל עיר יש התב"ע שלה.
שאול סלח: ברוב הערים בארץ התב"ע אומרת – תוספת היציאה לגג זה 23 מטר, ראשי ערים שמנדנדים מראש, נלך פרי היסטוריה, אני חושב שזה היה פעם בשביל כביסה ומכונת כבסיה ולתלות כביסה, היה 12 מטר בדיוק בהיסטוריה, זה הייעוד של זה.
שאול סלח: היום הפכו את זה לאיזשהו יציאת גג שזה משהו שלא ברור וכולם בונים את ה-23 מטר, ואחר כך כולם בונים פחים ועושים מזה סלאמס, וכך הערים נראות.
שאול סלח: אני יכול להראות לך צילומים של ערים במרכז הארץ באזורים הכי טובים.
שאול סלח: אנחנו אומרים דבר פשוט.
שאול סלח: במקום לתת את התוספת של ה-23, לתת באמת את התוספת של החצי קומה המלאה שזה מטרים בודדים, לתת את זה כזכויות בנייה של יחידות דיור נוספות.
שאול סלח: דבר שיוצר מצב שאם תעבור לדף מספר 5, נתנו פה דוגמה של סוג בניין של 2 דירות בקומה.
שאול סלח: אם אנחנו מסתכלים על תמ"א 38(3) שאנחנו יכולים לבנות על הגג, מה שאנחנו יכולים לייצר זה 2 דירות גג, כי זה מה שהתב"ע אומרת – דירה עם יציאה על הגג.
שאול סלח: אם אנחנו אומרים את זה בשפה שלנו, שזה יכול להיווצר יחידה נוספת למעלה, זה אומר שזה ייצר לנו שתי דירות של שלושה, ארבעה חדרים, שזה המצוקה של מדינת ישראל וכולכם מדברים על זה.
שאול סלח: יש את השר שנתן עכשיו תצהירים גם בעיתונות של חלוקות דירות והכול.
שאול סלח: יש מצוקה, אז זה פתרון למצוקה ודירה נוספת על הגג למעלה.
שאול סלח: במכפלות של חמישה בניינים, במקום ליצור 10 דירות גג שאנחנו לא צריכים אותן כי זה באמת דירות יקרות - - -
אמנון כהן: גם לא יבואו לשם.
שאול סלח: בדיוק, לא יבואו, אנחנו יכולים לייצר 10 דירות של 3, 4 חדרים, ובנוסף עוד 5 דירות, כשהתמהיל הוא הרבה יותר גדול.
אמנון כהן: ראיתי את המסמך שלכם, זה גם הועבר למקומות הנכונים.
שאול סלח: אמר פה עורך דין נטוביץ והרבה אחרים, כל התכניות ויאשרו את זה כל האנשים שיושבים פה, אין פה תכנית אחת שיושבת בוועדה על בסיס זכויות התמ"א בלבד.
שאול סלח: חייבים ומחוייבים לייצר זכויות מקלות ומתב"עות נוספות כדי להצדיק את הפרויקטים האלה.
שאול סלח: יש סעיף 14 בסעיף התמ"א של תיקון 3, שאומר שאם עושים תמ"א לא משתמשים בתב"עות ובהקלות.
שאול סלח: זאת אומרת, או זה או זה.
שאול סלח: הסעיף הזה ויגידו לי פה אם אני טועה האנשים, מחר בבוקר מבטל את נושא התמ"א.
שאול סלח: קיפלנו את עצמנו, הכנסנו את התיקים, יש לי פה בניינים שפנו אלינו קלסר אחד מתוך 5 שאמרנו להם שאנחנו לא יכולים לעזור להם, אנחנו מתנצלים.
שאול סלח: תסתכל איזה כמות שאני חברה אחת ויש פה עוד חברות.
דוד בנימיני: אני מייצג את עכו בעניין הזה, בעצם עברתי ונפגשתי עם ראשי ערים בצפון ובעיקר בפריפריה.
דוד בנימיני: בסוף תמ"א 38 על פי דבריי משרד הפנים גברת זינה שהיא מובילה את התמ"א הזאת, היא לא נותנת מענה לפריפריה, זה ברור.
דוד בנימיני: חד משמעי לא כלכלי, אמר את זה פיני, אמרו את זה כולם, ואני מקבל את כל מה שנאמר.
דוד בנימיני: מעבר לבעיות של היזמים שהציגו, באמת, דבריי אלוקים חיים כל מלה שנאמרה שם.
דוד בנימיני: בסוף צריך למצוא לזה פתרון.
דוד בנימיני: כמו תמיד הפריפריה נשארת בצד, בחוץ בלי פתרון.
דוד בנימיני: דיברו על גבעתיים, דיברו על רמת גן, דיברו אפילו על רמלה ורעננה כמובן.
דוד בנימיני: הדיון אני חושב שהוא נלקח למקומות ששם הבעיה לא חריפה.
דוד בנימיני: אני ישבתי עם ד"ר אבי שפירא.
דוד בנימיני: הנזק שייגרם בשבר הסורי אפריקאי ובשבר יגור הוא בעשרות מונים, ובגליל בכלל, הוא בעשרות מונים יותר ממה שייגרם.
דוד בנימיני: אני לא אוריד את החשיבות ואת החומרה שתהיה באזור המרכז.
יצחק אהרונוביץ': אבל הטילים מופנים למרכז.
דוד בנימיני: עזוב, אנחנו לא רבים, כולנו ארץ אחת.
דוד בנימיני: אבל בסוף, אדוני היושב ראש, כל החיים הם סדר עדיפויות.
דוד בנימיני: אתה צריך לבדוק בסדר עדיפויות הזה איפה אני משקיע במקום שהנזק הפוטנציאלי שייגרם הוא יהיה הכי גבוה.
דוד בנימיני: כלומר, יש שם הרס טוטאלי.
דוד בנימיני: אמר את זה פיני, זה לא כלכלי, חבל.
דוד בנימיני: אתה הולך לבית שאן, אין שום סיכוי שיבוא לשם יזם.
אמנון כהן: לכן דנים ללמוד את הסוגיות.
דוד בנימיני: בגלל שמשרד הפנים אמר, אני לא נותן תשובה בתמ"א 38 לכל אזורי הארץ.
דוד בנימיני: אני בעד לקחת את אזורי הסיכון הגבוהים ביותר, ששם פוטנציאל הנזק שזה בגדול, כולל את חיפה משבר יגור לכיוון עמק יזרעאל וצפונה ששם יהיו נזקים גדולים מאוד, ולייצר שם תמ"א נפרדת לאזורי הסיכון האלה, גם בגלל שזה אזור סיכון, גם בגלל שזה ממילא לא כלכלי ואף אחד לא יבוא.
דוד בנימיני: לכן צריך לטפל שם בצורה נכונה.
אמנון כהן: משרד השיכון, תעדכנו אותנו מה קורה?
אילת קראוס: הדיון הזה הוא בנושא תמ"א 38.
אילת קראוס: זאת אומרת, שהדיון הזה בעצם מדבר על חיזוק על ידי מכירה של זכויות בנייה.
אמנון כהן: דיברנו על בעיות.
אילת קראוס: כל הפתרונות פה שאפשר להציע במסגרת תמ"א 38, זה רק באזורים ששווה למכור זכויות בנייה.
אילת קראוס: לכן ברור שכדי לטפל בכל הנושא של חיזוק מבנים, צריך עוד פתרונות מעבר לתמ"א 38.
אילת קראוס: לדוגמה, הפתרון של חיזוק בלבד, בלי מעלית גם בלי ממ"ד לצערנו, כי זה מייקר, למרות שזה מחזק אם שמים שני פירים של ממ"דים בשני הצדדים של הבניין, הבניין חוזק.
אילת קראוס: אבל אם מדברים רק על חיזוק, אפשר לחזק הרבה יותר בניינים, אבל כמובן צריך להוציא כסף מהכיס.
אילת קראוס: התכנית הזאת באה למצוא איזשהו מנגנון.
אמנון כהן: זה לא עובד.
אילת קראוס: זה לא מדויק שזה לא עובד.
אילת קראוס: כולם מודעים לבעייתיות של התכנית, לכן אנחנו, משרד השיכון יזם את תיקון 3 לתמ"א, כשהרעיון היה לא רק להוסיף עוד זכויות, כי גם כל התכניות של ראשון ושל רחובות גם הוסיפו עוד זכויות.
אילת קראוס: אבל שכל הזכויות הנוספות יקבלו את הכותרת של תמ"א 38.
אילת קראוס: זאת אומרת, שאחוזי הסכמה יורדים גם אל חדרי היציאה לגג, ברגע שלא חייבים מאה אחוזי הסכמה כדי לבנות גם כן את חדרי היציאה לגג, אז תכנית יכולה להיות כלכלית.
אילת קראוס: כנ"ל לגבי הנחות מיסוי למיניהן, עד חלו רק על הקומה, ובתקווה שהשינוי השלישי יאושר, אז גם כן על הזכויות הנוספות.
אילת קראוס: זה לגבי התיקון שלנו.
אילת קראוס: אנחנו ניסינו להרחיב את מטריית ההטבות שניתנת לתמ"א 38 על זכויות נוספות.
אילת קראוס: זה בעצם מה שהשינוי השלישי יכול לעשות.
אמנון כהן: אומרים לי כאן אנשים מהשטח שסעיף 14 זה כאילו מייתר.
אמנון כהן: מצד אחד כאילו תיתן, מצד שני תכניס את המשפט הזה, סגרת בחזרה, לא עשית כלום, אין תיקון.
אמנון כהן: משפט אחד - תקענו אותו - אנחנו מומחים בזה.
דרורי שפירא: כל הנושא של תמ"א 38 תיקון 3, נמצא עכשיו, הוא עבר להערות והשגות.
אמנון כהן: אבל יש משפטנים שם.
דרורי שפירא: יש חוקר שישמע את כל ההערות וההשגות של האדונים הנכבדים.
דרורי שפירא: הם הגישו את הערות וההשגות שלהם לחוקר.
אמנון כהן: אתם מתחשבים בדעותיהם?
דרורי שפירא: הנושא יישמע, החוקר יעביר את ההמלצה שלו למועצה הארצית, וכמובן יידון לפי שיקולים טכנוניים.
דרורי שפירא: מינהל התכנון רואה בזה עדיפות מאוד גבוהה.
אמנון כהן: לכן הוא לא שלח אף אחד לדיון.
דרורי שפירא: דבר ראשון, היה דיון אתמול, והייתה נציגה בוועדת הכלכלה.
אמנון כהן: האכסניא של הנושא הזה בבית הזה, אם יזוז משהו זה יהיה פה.
אמנון כהן: הנושאים התכנוניים זה פה.
דרורי שפירא: העיקרון הוא, והיא מאוד השתדלה להגיע לדיון, אבל היא לא יכלה להגיע.
אמנון כהן: איפה הלו"ז?
דרורי שפירא: יש חוקר, החוקר הזה יסיים את שמיעת ההתנגדויות בהקדם האפשרי, ויעביר את ההמלצה שלו.
דרורי שפירא: שלושה ימים ברצף מרתון כדי לשמוע את כל ההתנגדויות שהתקבלו.
אמנון כהן: אין פה ביטוי כרגע לתיקון 3 לגבי אזורים שאין להם יכולת כלכלית לעשות את זה.
אמנון כהן: בית שאן, ייכנס?
יצחק אהרונוביץ': בתיקון 6.
דרורי שפירא: תיקון 3 משדרג את הזכויות שניתנות.
אמנון כהן: משרד השיכון, אנחנו רוצים גם לדאוג לאותם אזורים.
אמנון כהן: השר מודע שהנושא של תמ"א 38 מטפל באזורים שיש מיסוי, שאפשר לבנות, ויש אזורים שבחיים לא יוכלו להיכנס לפרוייקט של תמ"א 38.
אמנון כהן: אם חס וחלילה יהיה בבית שאן רעידת אדמה קשה, יבואו למי?
אמנון כהן: לא אלייך.
קריאות: לשר הפנים, לשר המשפטים, לשר השיכון ולכל השרים.
אמנון כהן: לכן צריכים להאיר את עיניו, הוא עסוק במליון דברים, זוגות צעירים, דיור בר השגה.
אילת קראוס: אנחנו הצענו לעשות קופה סגורה.
אילת קראוס: עם כל מה שדיברו כאן על כל המיסוי שנותנים, על כל הפרויקטים שכן מתממשים ברעננה בתל אביב וברמת גן, לעשות קופה סגורה.
אילת קראוס: אנחנו בדקנו - - -
אמנון כהן: אין קופות סגורות, האוצר לא מסכים.
אמנון כהן: אין קרנות.
אילת קראוס: אנחנו ראינו שמחיזוק של שני פרויקטים, שני בניינים באזור המרכז תמ"א 38, אפשר לחזק.
אילת קראוס: אני מדברת על חיזוק בלבד של בניין אחד בפריפריה.
אמנון כהן: בית שאן, איך נחזק, אין כסף?
אילת קראוס: זאת היתה הצעה שלנו שלא התקבלה, אגב, המשרד שלנו, משרד נגב וגליל ומשרד האוצר מוציא כל שנה.
אילת קראוס: בסך הכול עומדים לחזק 62 מבנים לא מבני ציבור, דיור ציבורי.
אילת קראוס: אני גם כן בטוחה שככל שתמ"א 38 כן תתפוס, רק חיזוק, נעשה בירושלים מבנה אחד שרק חוזק, אגב, הדיירים הוציאו פחות מ-10 אלפים שקל.
אמנון כהן: איפה עומד תיקון 3?
אילת קראוס: כבר יש סדר יום לשמיעה, יש שלושה ימי שמיעת השגות.
דרורי שפירא: בתחילת דצמבר 2011, אנחנו עושים 3 ימים מרתוניים של שמיעת הערות והשגות, אחרי זה אפשר יהיה לדון.
אמנון כהן: אחרי זה מה?
דרורי שפירא: אחרי זה צריך לדון בזה.
אילת קראוס: התכנית יכולה להיות מאושרת תוך חצי שנה.
דרורי שפירא: אני חושבת שהאנשים פה לא רוצים לוותר על הזכות שלהם להערות והשגות.
אילת קראוס: אנחנו גם כן מקדמים תכניות כוללניות להתחדשות עירונית בכל מיני אזורים, כשבעצם המטרה היא בין השאר גם כן לייעד שטחים לחניות, כדי שלא יקרה מצב שבניין לא מחוזק בגלל שלא מצאו שני חניות לבניין.
אילת קראוס: זה גם נושא שהמשרד מוציא עליו מליוני שקלים.
אילת קראוס: תמיד אנחנו אומרים מה קורה עם הפריפריה, התכנית הזאת חלה רק על אזורים חזקים.
אילת קראוס: מה שכן, התכנית הזאת ברגע שיהיו הרבה תכניות, פרויקטים שייצאו לפועל, כל האפשרויות השונות של חיזוק, הדברים האלה השתכללו.
אילת קראוס: מכון התקנים ברגע שיש יותר ביקוש, דברים השתכללו, ואז גם כן, האזורים הפריפריאליים האלה יצליחו לקבל חיזוקים בסכומים ובהיקפים הרבה יותר נמוכים, בעלויות הרבה יותר נמוכות.
אילת קראוס: יש פידבק גם כן לאזורי הפריפריה בזכות תמ"א 38.
צחי דוד: אתחיל מנושא התמ"א, נושאים של יישומיות התמ"א.
אמנון כהן: עד כמה שאני מכיר אותך, אתה לוקח משהו, מביא לממשלה, סוגר עניין.
צחי דוד: בכל מה שנוגע ליישום התמ"א – תמ"א 38 פינוי בינוי כל הכלים של התחדשות עירונית טובים למנוע רעידת אדמה.
צחי דוד: גם אם הרסת בניין לחלוטין כמו בתמ"א 38(2) או בפינוי בינוי, הבניין שהוקם תחתיו הוא כבר מחוזק מרעידות אדמה כי זה תקן הבנייה.
צחי דוד: משרד האוצר בשיתוף עם יתר משרדי הממשלה הביא חבילת תיקונים לשטח, כמו שאמרת, אדוני היושב ראש, לשטח, הביא חבילת תיקונים בתכנית - - -
אמנון כהן: בתכנית - - - שתקעת את התכניות.
אמנון כהן: בפינוי בינוי הוא לא כדאי, את הצעת החוק לא המצאתי.
אמנון כהן: היה דיון וראיתי שהוא תקוע, הבאתי הצעת חוק, וזה על שולחנם של ועדת שרים ביום ראשון.
אמנון כהן: אני מבקש שתעביר את המסר לשר האוצר שלא יהיו תקיפות - - - אנחנו מאירים את עיניכם.
אמנון כהן: אם תגידו יש פתרון אחר – בכיף.
צחי דוד: כמו שהתחלתי להגיד, בתכנית הכלכלית ל-2011, 2012, משרד האוצר ומשרדי ממשלה אחרים הביאו מספר תיקונים לאחר שנשקלו, לאחר עבודת מטה, לאחר שנשמעו הרבה גורמים מהשטח, ברוריה כמובן.
צחי דוד: חלק מהתיקונים בעבודת המטה לא התקבלו, חלקם הגדול התקבלו, עברו חקיקה – אם זה הורדת שיעור בדייר סרבן בפינוי בינוי, אם זה היכולת לפנות למפקח על הבתים המשותפים בשלב היתר בתנאים ולא בשלב ההיתר כפי שצויין פה, אם זה הקלות בארנונה בפינוי בינוי, אם זה בכלל הייזום של תמ"א 38(3).
צחי דוד: אני חושב שתמ"א 38(3) היא בשורה מאוד גדולה, חלק מהטענות שנשמעו כאן נשמעות לי ענייניות בהחלט, צריכות לעלות בפני החוקר כפי שצוין.
צחי דוד: יש 3 ימי שימועים בתחילת חודש דצמבר, אני חושב שחשוב להשמיע את הטענות, הדברים יישקלו במועצה הארצית אני בטוח, יושבים שם אנשים מוכשרים.
צחי דוד: זה בנוגע לתמ"א 38 .
אמנון כהן: הועלו טיעונים לגבי המיסוי – בסוף זה לא כדאי.